કેન્દ્રીય મંત્રી પુરસોત્તમ રૂપાલાએ જણાવ્‍યું હતું કે, પ્રેમસૂરીશ્વરજી જૈન શાસનના સિદ્ધાંતો જીવ્‍યા છે અને એમના આદર્શોનું અનુસરણ એ જ તેમને સાચી ગુરૂવંદના છે. આસુરી શક્તિનો ક્ષય થાય અને સાત્‍વિક શક્તિનો ઉદય થાય ત્‍યારે જ કલ્‍યાણ રાજ્યની સ્‍થાપના થાય છે. દેશભરમાં પદયાત્રીઓને સુરક્ષા મળે તે અમારી અગ્રીમતા છે અને આવા સંતોના પગપાળા પ્રવાસ દરમિયાન અહિંસા અને શાંતિનો સંદેશો વહે છે, એમ તેમણે ઉમેર્યું હતું.